Eozen Maeeuc

Eozen Maeeuc (Yves Mayeuc e galleg), pe c'hoazh Yvo Caervoyec, ganet e Kervaeog e parrez Plouvorn e Leon e 1462, a voe eskob Roazhon. Marvet eo e Bruz er bloaz 1541. 

Eskob
Lean e oa e kouent an Dominikaned e Montroulez, pan eas da hini ar C'heloù mat da Roazhon. Kofesour Anna Vreizh e oa a-raok bout hini ar rouaned c'hall Charlez VIII ha Loeiz XII. 

E 1505 ec'h ambrougas an dugez Anna Vreizh e-kerzh he beaj e Breizh, hag e savas ur c'hantik latin ha brezhoneg hag a voe kanet er Folgoad en enor d'an dugez.

E miz Genver 1507 e voe anvet da eskob Roazhon gant ar pab Jul II.

E 1532 e tegemeras an dug Frañsez III e kêr Roazhon evit e gurunenniñ en iliz-veur. Eno e c'hallas an dug lenn ur varzhoneg e brezhoneg, war un daolenn ispilhet, skrivet gant lizherennoù aour.

Menegoù
 Amédée Guillotin de Corson, Pouillé historique de l'archevêché de Rennes, Roazhon, Fougeray ha Pariz, René Haton, 1880-1886, 6 vol. in-8° br., couv. impr. (a gaver e Gallica).
 Henri Poisson, Une lumière de l'Ordre des frères prêcheurs. Yves Mahyeuc : 1462-1541, évêque de Rennes de 1506 à 1541. Rakskrid gant ar c'hardinal Roques, Roazhon, 1948
 Lukian Raoul, Geriadur ar skrivagnerien ha yezhourien, Al Liamm, 1992.
 Gwennole ar Menn, Un Veni Creator latin-breton dédié à Anne de Bretagne en 1505, Etudes Celtiques, volume 16, 1979
 Gwennole ar Menn, Les Bretons "tonnants" et le monde des lettrés, in 1491, La Bretagne Terre d'Europe, CRBC Brest, 1992

Rummad:Eskibien Roazhon
Rummad:Ganedigezhioù 1462
Rummad:Marvioù 1541
Rummad:Skrivagnerien vrezhonek ar XVIvet kantved
Rummad:Skrivagnerien latin Breizh
Rummad:Istor Breizh er XVIvet kantved
Rummad:Meneger ar skrivagnerien